Эйе, айырылышыуҙар бик күп, айырыуса бөгөнгө шарттарҙа. Яңы мәғлүмәттәр булмау сәбәпле, быйылғы ете ай күрһәткестәре буйынса ла фекер йөрөтөргә булалыр: ошо осорҙа 493 509 никах теркәлгән булһа, 370 469 ғаилә тарҡалған. Төп сәбәптәрҙең береһе - йәшәйеш кимәленең насар булыуы. Артабан иһә - эскелек, наркомания, хыянат, үҙ-ара һыйышмаусанлыҡ, физик һәм психик көс ҡулланыу һөҙөмтәһе. Статистика буйынса, Рәсәйҙә алимент аҡсаһына күҙ терәп торған 1,5 млн самаһы тулы булмаған ғаилә иҫәпләнә. Ошондай, элекке ғаиләһендә ҡалған балаларын кешелек бурысы буйынса үҙ теләге менән ярҙамынан ташламай, даими рәүештә алимент түләп, күрешеп, хәлдәрен белешеп йәшәгән атайҙар, бәхеткә, бар. Ләкин балаһына ярҙамдан баш тартып, аңлы рәүештә алименттан ҡасып йөрөгән әҙәмдәр һанына ҡараһаң, тәүге төркөмдәге хәстәрлекле һәм кешелекле атайҙар бик әҙ булып күренә башлай.